A Törvényszék (harmadik tanács) 2018. október 16‑i ítélete – Proof IT kontra EIGE
(T‑10/17. sz. ügy)
„Szolgáltatásnyújtásra irányuló közbeszerzési szerződések – Közbeszerzési eljárás – Két tételből álló szolgáltatások nyújtására irányuló felhívás – Internetes oldalhoz kapcsolódó szolgáltatások – Valamely ajánlattevő ajánlatának elutasítása – Az odaítélés szempontjai – Átláthatóság – Egyenlő bánásmód – Nyilvánvaló értékelési hiba – Szerződésen kívüli felelősség”
1.      Az Európai Unió közbeszerzései – Közbeszerzési eljárás – Szerződések odaítélése – Gazdaságilag legelőnyösebb ajánlat – Az odaítélés szempontjai – Az ajánlattevőkkel szembeni egyenlő bánásmód és az átláthatóság elvének tiszteletben tartása – Az ajánlatkérő által olyan részszempontok alkalmazása, amelyeket előzetesen nem hoztak az ajánlattevők tudomására – Megengedhetetlenség
(966/2012 európai parlamenti és tanácsi rendelet, 102. cikk, (1) bekezdés és 105. cikk, (2) bekezdés; 1268/2012 bizottsági rendelet, 149. cikk)
(lásd: 33–37., 48. pont)
2.      Az Európai Unió közbeszerzései – Közbeszerzési eljárás útján történő szerződéskötés – Az intézmények mérlegelési jogköre – Bírósági felülvizsgálat – Korlátok
(lásd: 38. pont)
3.      Az Európai Unió közbeszerzései – Közbeszerzési eljárás – Szerződések odaítélése – Gazdaságilag legelőnyösebb ajánlat – Az odaítélés szempontjai – Az ajánlattevőkkel szembeni egyenlő bánásmód és az átláthatóság elvének tiszteletben tartása – Az ajánlattételhez szükséges dokumentációban vagy a hirdetményben meghatározott odaítélési szempontok részszempontjaira vonatkozó súlyszámok meghatározására vonatkozó kötelezettség – Hiány
(1268/2012 bizottsági rendelet, 149. cikk, (3) bekezdés)
(lásd: 48. pont)
4.      Az Európai Unió közbeszerzései – Közbeszerzési eljárás – Szerződések odaítélése – Az odaítélés szempontjai – Az ajánlattevőkkel szembeni egyenlő bánásmód és az átláthatóság elvének tiszteletben tartására vonatkozó kötelezettség – Az ajánlattételhez szükséges dokumentációban vagy a hirdetményben meghatározandó szempontok – A szempontok ajánlattevők számára való érthetősége – Értékelési szempontok
(1268/2012 bizottsági rendelet, 159. cikk)
(lásd: 49. pont)
5.      Az Európai Unió közbeszerzései – Közbeszerzési eljárás – Az ajánlattevőkkel szembeni egyenlő bánásmód és az átláthatóság elvének tiszteletben tartására vonatkozó kötelezettség – Terjedelem – Az ajánlatkérő értékelési módszerének az ajánlattétel előtt történő közlésére vonatkozó kötelezettség – Hiány
(966/2012 európai parlamenti és tanácsi rendelet, 102. cikk, (1) bekezdés és 112. cikk, (1) bekezdés)
(lásd: 51. és 52. pont)
6.      Az Európai Unió közbeszerzései – Közbeszerzési eljárás – Szerződések odaítélése – Az odaítélés szempontjai – Értékelési módszer – Az ajánlatkérő mérlegelési jogköre
(lásd: 53., 54., 120. pont)
7.      Az Európai Unió közbeszerzései – Közbeszerzési eljárás – Szerződések odaítélése – Gazdaságilag legelőnyösebb ajánlat – Az odaítélés szempontjai – Az ajánlatok összehasonlító elemzését követően a szerződésnek a legjobb ár‑érték arányt mutató ajánlatnak való odaítélése – Megengedhetőség – Arra vonatkozó kötelezettség, hogy az ajánlatoknak az ajánlattételhez szükséges dokumentációnak való megfelelése egyszerű megvizsgálásával járjanak el – Hiány
(966/2012 tanácsi rendelet, 110. cikk; 1268/2012 bizottsági rendelet, 149. cikk, (2) bekezdés)
(lásd: 71. és 125. pont)
8.      Az Európai Unió közbeszerzései – Közbeszerzési eljárás – Szerződések odaítélése – Az odaítélés szempontjai – Értékelési módszer – Az ajánlatok általános értékelésének elkészítése – Az adott pontok és az értékelő bizottság szöveges megjegyzései közötti összhang szükségessége – Hiány – Annak szükségessége, hogy a bizottság negatív megjegyzései az ajánlattételhez szükséges dokumentáció valamely követelményén alapuljanak – Hiány
(lásd: 93., 120., 163., 164. pont)
9.      Az Európai Unió közbeszerzései – Közbeszerzési eljárás – Szerződések odaítélése – Az odaítélés szempontjai – Értékelési módszer – Magasabb pontszám adása az ajánlatkérő által támasztott követelményeket meghaladó ajánlatnak, mint az e követelmények teljesítésére szorítkozó ajánlatnak – Megengedhetőség
(lásd: 144. pont)
10.    Az Európai Unió közbeszerzései – Közbeszerzési eljárás – Szerződések odaítélése – Az odaítélés szempontjai – A projektértékelő csoport szervezésével kapcsolatos szempont – Az ajánlattevők számára alvállalkozók igénybevételének lehetővé tétele – Jelentős számú alvállalkozó bevonását javasló ajánlat benyújtása – Az értékelő bizottság ezzel kapcsolatos aggályainak kifejezése – Megengedhetőség
(966/2012 európai parlamenti és tanácsi rendelet, 110. cikk)
(lásd: 171. és 172. pont)
11.    Az Európai Unió közbeszerzései – Közbeszerzési eljárás – Az ajánlattevőkkel szembeni egyenlő bánásmód elvének tiszteletben tartására vonatkozó kötelezettség – Az aktuális szerződő félként szereplő ajánlattevő által élvezett valamennyi előny teljes semlegesítésének szükségessége – Hiány
(966/2012 európai parlamenti és tanácsi rendelet, 102. cikk, (1) bekezdés)
(lásd: 187. pont)
12.    Szerződésen kívüli felelősség – Feltételek – Jogellenesség – Kár – Okozati összefüggés – Együttes feltételek – Valamelyik feltétel hiánya – A kártérítési kereset egészének elutasítása
(EUMSZ 340. cikk, (2) bekezdés); 1922/2006 európai parlamenti és tanácsi rendelet, 18. cikk, (2) bekezdés)
(lásd: 202. és 203. pont)
Tárgy
Egyrészt az EUMSZ 263. cikken alapuló és az EIGE azon határozatának megsemmisítése iránti kérelem, amely elutasította az „Online szolgáltatásokra irányuló keretszerződés” című, EIGE/2016/OPER/03. sz. ajánlattételi felhívás 1. része keretében a felperes által benyújtott ajánlatot, és a keretszerződést egy másik ajánlattevőnek ítélte oda, másrészt az EUMSZ 268. cikken alapuló és a felperesnek az esély elvesztése vagy magának a szerződésnek az elvesztése miatt állítólagosan okozott kár megtérítése iránti kérelem.
Rendelkező rész
1)
A Törvényszék a keresetet elutasítja.
2)
A Törvényszék a Proof IT SIA‑t kötelezi a költségek viselésére.